***Ændringer i bestemmelser og reglementer for 2025***

***DTC’s Løbsbestemmelser***

*§1*

*Alle aktive inden for trav- og galopsporten med kontonummer hos Dansk Hestevæddeløb er forpligtet til at betale et obligatorisk halvårligt kontingent på 375 kr.  Aktive defineres som hesteejere, opdrættere og licenshavere.*

*§3*

DH Sports ret til ovenstående er begrænset til undersøgelser vedrørende dyrevelfærd, uautoriseret brug af lægemidler mv. og forebyggelse af infektion. Den registrerede ejer skal oplyses om, at oplysninger er indsamlet senest en måned efter, at oplysningerne er indsamlet, eller, hvis der er særlige grunde, når en eventuel undersøgelse er afsluttet.

Personer, som er underlagt reglementet, har pligt til at bistå DH Sport ved indhentning af oplysninger, som DH Sport efterspørger.

De anmærkninger på heste, som en banedyrlæge laver, opbevares af DH Sport og kan bruges af en anden banedyrlæge ved en senere løbsdag. DH Sport må kun videregive oplysningerne til ejer eller træner på tidspunktet for anmærkningerne.

§ 20

**Hests træner, træningsliste og kusk/rytter**

Se tidligere tilsendte/offentliggjorte nyhed på danskhv.dk

§ 30

For professionelle, amatører og montéryttere gælder endvidere, at ændring af kuske/ryttere kun kan foregå, hvis tilskrevne kusk/rytter og ny kusk/rytter tilhører samme kategori med hensyn til antal starter i foregående kalenderår. Her er det antallet af starter gjort i hhv. trav eller monte, som er afgørende for hvilken kategori man er i.

Kuske/ryttere inddeles i følgende kategorier (starter refererer til foregående kalenderår):

- 0-15 starter

- 16-50 starter

- 51starter og derover

§ 43

Tilladt ridepisk, inkl. smæld, må maximalt være 70 cm lang, med en diameter på mindst 1 cm. (ikke lakeret) smæld skal være mindst 3 cm bredt. Ved ”pudepisk” skal puden være minimum 10 cm lang og 2 cm bred.

§ 44

- i 2 års løb skal hestene gå med sko og almindelig sulky skal anvendes.

§ 47

Dommerkomitéen kan i samråd med overstarteren og/eller veterinær bortvise ekvipage, som findes uegnet til løbsdeltagelse. Se også § 2, 29, 32 og 34.

§ 58

Indtil målstregen er passeret, er det ikke tilladt at lave sejrsgestus med ben ude af bøjlerne eller føre pisk til gene for andre.

Dommerkomiteen eller veterinæren kan afvise en vindende hest fra at deltage i sejrsceremonien.

§ 63

Den nedflyttede hest skal kunne placeres i præmierækken (dog maksimalt nedflyttes to placeringer – ex. fra 1. til 3. plads), ellers skal den diskvalificeres.

**Retningslinjer for straffe**

Her er det primært foretaget ændringer i ”takst-skemaet” på side 26 samt følgende:

Forseelsesgruppen for animeringer er tilrettet så alle forseelser som udgangspunkt takserer som C-forseelser. Herudover er gebyrerne for gruppen tilpasset UET’s guideline på området.

Endvidere er udarbejdet et vejledende skema i forhold til episoder, hvor der konstateres mærker på en hest efter løbet.

Straframmen for overtrædelser af de almindelige ordensregler - § 37 i Løbsreglement - er endvidere opdateret.

Hvis en hest anmeldt med sko taber en sko inden start og det konstateres at det ikke er muligt at erstatte den tabte sko med en ny, kan dommerkomiteen efter samråd med banedyrlægen give tilladelse til at fjerne den modsatte sko. 2-åringer skal dog altid starte med sko - er dette ikke muligt skal hesten slettes.

**Licensbestemmelser**

Efter licenstildeling er licenstageren forpligtet til at oplyse DH Sport om væsentlige ændringer i ens sundhedstilstand, såfremt det kan påvirke evnen til at køre/ride løb. DH Sport kan kræve opdateret lægeerklæring.

DH Sport kræver, at licensindehavere registrerer hos sin lokale bane eller DH Sport, når heste går i og/eller ud af træning. Registreringen skal foretages inden for 2 arbejdsdage.

A-trænet hest

Ansvaret for træning af en sådan hest påhviler træneren, der har hesten i sin daglige varetægt. A-licensindehaver skal oplyse DH Sport om den/de lokalitet(er), hvor den pågældende træner har sine heste opstaldet. Nye lokaliteter skal godkendes af DH Sport, som endvidere kan forlange besigtigelse af en ny lokation eller skriftlig dokumentation inden godkendelse.

En A-licensindehaver skal altid være opført som træner for heste, der er i den pågældendes varetægt. Ved varetægt forstås at træneren har ansvaret for hestens fodring, pasning og træning på daglig basis.

Vilkår for amatørlicens - B1-licens

Der kan højst skiftes banetilhør en gang pr. kalenderår eller i forbindelse med at man skifter folkeregisteradresse. Ønske om skifte af banetilhør skal meddeles til DH Sport senest 7 dage før datoen man ønsker skiftet skal træde i kraft.

**Udstyrsreglement**

Se tidligere tilsendte/offentliggjorte nyhed på danskhv.dk.